འདས་པའི་ལོ་ཉིས་བརྒྱ་ཙམ་གྱི་ནང་དུ་ཚན་རིག་དར་ནས།ལོ་སྟོང་ཕྲག་སྔོན་དུ་ཡོང་བར་ཤོག་ཅེས་སྨོན་ལམ་བརྒྱབ་བསྡད་པ་བཞིན་འཕྲུལ་ཆས་ཀྱིས་བཟོ་ཡོང་གི་ཡོད་རེད།ནད་ལྟ་བུར་མཚོན་ན་བཤའ་བཅོས་བྱེད་རྒྱུ་ཡོད་པ་རེད།སྔ་མོ་ཀོ་རི་ཡའི་མི་རྡ་རམ་ས་ལར་ཡོང་རྒྱུ་ཁག་པོ་རེད།འཕྲུལ་ཆས་ཡར་རྒྱས་ཕྱིན་པར་བརྟེན་ཀོ་རི་ཡ་ནས་འདི་བར་དུ་ཆུ་ཚོད་ཁ་ཤས་ཀྱི་ནང་ལ་སླེབས་ཀྱི་ཡོད་རེད།དེར་བརྟེན་མི་མང་པོའི་རེ་བ་བཅོལ་ས་དང་ཡིད་ཆེས་བྱེད་ས་དེ་འཕྲུལ་ཆས་ལ་རེ་བ་རྒྱག་གི་ཡོད་རེད།ལོ་སྟོང་ཕྲག་རིང་ལ་དད་པ་བྱེད་རྒྱུ་དེ་གལ་ཆེན་པོ་མིན་པའི་བཟོ་ལྟ་བུ་བྱས་ནས་བསྡད་པ་རེད།དེ་བདེན་པ་ཡང་རེད།ཁ་སང་པཱར་ཎ་ལ་མངའ་སྡེའི་བློན་ཆེན་གྱིས་ནང་པའི་ལྷ་ཁང་ཡག་པོ་ཞིག་བཞེངས་འདུགབློན་ཆེན་གྱི་གཏམ་བཤད་ནང་དུ་སངས་རྒྱས་བཅོམ་ལྡན་འདས་ཀྱི་ཐུགས་རྗེ་ལ་བརྟེན་ནས་བྷི་ཧར་མངའ་སྡེ་ཡར་རྒྱས་འགྲོ་བའི་རེ་བ་ཡོད་ཅེས་གསུངས་པ་རེད།ངས་རྩེད་མོ་དང་སྦྲགས་ནས་བཅོམ་ལྡན་འདས་ཀྱི་བྱིན་རླབས་ཀྱིས་བྷི་ཧར་ཡར་རྒྱས་འགྲོ་དགོས་ན་སྔ་མོ་ནས་འགྲོ་དགོས་པ་རེད།བྱིན་རླབས་དེ་མངའ་སྡེའི་བློན་ཆེན་གྱི་ལག་པ་བརྒྱུད་ནས་ཡོང་དགོས་པ་མ་གཏོགས།བྱིན་རླབས་དང་དད་པ་གཅིག་པུས་འགྲིག་གི་ཡོད་མ་རེད།དེར་བརྟེན་དུས་རབས་ཉི་ཤུ་པའི་སྨད་ཙམ་ནས་དངོས་པོ་ཡར་རྒྱས་གཅིག་པུས་མིའི་སེམས་ལ་བདེ་སྐྱིད་སྤྲད་ཐུབ་ཀྱི་མེད་པ་རེད།ལུས་པོའི་བདེ་ཐང་དེ་ཚོ་དངོས་པོ་ཡར་རྒྱས་ཀྱིས་སྒྲུབ་ཐུབ་ཀྱི་ཡོད་རེད།འོན་ཀྱང་སེམས་ཀྱི་དཀའ་ངལ་དེ་དངོས་པོ་ཡར་རྒྱས་ཀྱིས་སེལ་ཐུབ་ཀྱི་མི་འདུགདེའི་སྟབས་ཀྱིས་དུས་རབས་ཉེར་གཅིག་གི་འགོ་འདིར་སེམས་ལ་དམིགས་བསལ་དོ་སྣང་བྱེད་ཀྱི་ཡོད་རེད།དེ་ཆོས་ཀྱི་སྐད་ཆ་མ་རེད།སྐྱེ་བ་ཕྱི་མ་དང་ཐར་པའི་སྐད་ཆ་མ་རེད།གང་ལྟར་ཆོས་ཕྱོགས་ལ་དོ་སྣང་ཞིག་སླེབས་ཡོང་གི་འདུག་ཅེས་སོགས་ངོ་སྤྲོད་གནང་སོང།